S ตั้งบริษัทย่อยใหม่ ทุนจดทะเบียน 4.06 พันลบ. ลุยขยายการลงทุนธุรกิจอสังหาฯ
S ลุยตั้งบริษัทย่อยแห่งใหม่ “บ.เอส เอสเตท คอมเมอร์เชียล อินเตอร์” ทุนจดทะเบียน 4.06 พันลบ. เพื่อขยายการลงทุนในธ.อสังหาฯ 
27 ก.ค. 2558

บริษัท สิงห์ เอสเตท จำกัด (มหาชน) หรือ S ระบุว่า บริษัทได้จดทะเบียนจัดตั้งบริษัทย่อยแห่งใหม่ชื่อบริษัท บริษัท เอส เอสเตท คอมเมอร์เชียล อินเตอร์ จำกัด ในวันที่ 24 ก.ค. 58 โดยมีทุนจดทะเบียน 4,062,000,000 บาท ประกอบด้วยหุ้นสามัญจำนวน 40,620,000 หุ้น มูลค่าหุ้นละ 100 บาท
ทั้งนี้เพื่อขยายการลงทุนในธุรกิจอสังหาริมทรัพย์ของบริษัท โดยบริษัทย่อยแห่งนี้ประกอบกิจการซื้อ ขาย แลกเปลี่ยน เช่า ให้เช่าที่ดิน อาคาร โรงเรือน และสิ่งปลูกสร้างทุกชนิด รวมถึงเข้าถือหุ้นในบริษัทอื่น สำหรับสัดส่วนการถือหุ้น บริษัท สิงห์ เอสเตท จากัด (มหาชน) ถือหุ้นจำนวน 40,619,989 หุ้น หรือคิดเป็น 99.99% ของทุนจดทะเบียน
 